
Program sekcie pre životné poistenie a zaistenie
22. októbra 2024
Počet prítomných: 15
1. Schválenie zápisnice zo stretnutia sekcie zo dňa 25.04.2024
· Na stretnutí bolo vyhodnotené plnenie predchádzajúcich úloh a podané informácie k prebiehajúcim úlohám. 

2. Právo na zabudnutie pre onkologických pacientov (RTBF) 
· Členom sekcie bol dňa 21. októbra poslaný návrh „štandardu“, ako zaobchádzať s klientmi vyliečenými z rakoviny, ktorí majú záujem o poistné produkty. Tento draft je úplne prvotný a členovia sekcie ho majú do konca mesiaca pripomienkovať. 
Úlohy SLASPO: 
· Napísať list na MZ SR kvôli štatistikám týkajúcich sa rakoviny 
· zvolať online stretnutie členov k  štandardu – definovať produkty a ochorenia, ktorých sa bude štandard týkať 
· nájsť onkológa, ktorý by nám pomohol objasniť jednotlivé typy rakoviny a zorganizovať s ním stretnutie

3. Téma ESG – vytvorenie pracovnej skupiny 
· Sekcia bola oboznámená s vytvorením pracovnej skupiny ESG. Téma ESG bola predtým súčasťou programu životnej sekcie, ale keďže obsahovo úplne nezapadala, vyčlenila sa skupina špecialistov poisťovní pre ESG. Tento krok bol hlavne z dôvodu, aby sa životná sekcia nezahlcovala informáciami, ktoré sa jej priamo netýkajú. 

4. Memorandum k ESG 
· Memorandum k ESG je dokument, ktorým sa jednotliví členovia SLASPO zaväzujú dodržiavať pravidlá týkajúce sa ESG a udržateľnosti uvedené v memorande. Návrh tohto dokumentu už koluje v pracovnej skupine ESG na pripomienkovanie, termín je do konca októbra. 
Úloha SLASPO:
· Počkať na pripomienky a následne podľa potreby zvolať online stretnutie  

5. Metodika k IŽP od NBS 
· K téme nemáme zatiaľ novšie informácie, poslednou je informácia z porady právnikov (prezentácia NBS), že metodika k transparentnosti poplatkov by mala byť vydaná na jeseň tohto roka. 
Úloha SLASPO:
· osloviť NBS so žiadosťou o bližšie info

6. Európska legislatíva /Value for money/RIS 
· Nezaznamenali sme posun v témach, aktuálne sa riešili výsledky eurovolieb, tému však naďalej sledujeme.
Úloha SLASPO:
· vyžiadať od NBS ich postoj k téme Value for money

7. Workshop zo strany Sociálnej poisťovne  
· Sociálna poisťovňa ani na viaceré maily a tikety nereaguje
Úloha SLASPO:
· Napísať oficiálny list na Sociálnu poisťovňu s požiadavkou o poskytnutie školenia na tému sociálnych dávok

8. SLASPO fórum 13.11.24 
· Na stretnutí bola podaná informácia o dátume konania SLASPO fóra a aj témy, ktoré tvoria program akcie 

9. Semináre zo strany SLASPO 
· Členom sekcie bola podaná info o plánovaných seminároch
Úloha SLASPO:
· Členom sekcie poslať pozvánku na medicínsky seminár  
· poslať link na Consumer HUB a  DEI HUB /Diversity, Equity & Inclusion/ od Insurance Europe 

10. Zákon o prístupe zdravotne znevýhodnených k fin. službám 
· Na stretnutí prebehla diskusia k zákonu č. 351/2022 Z.z., ktorý nadobúda účinnosť v júni 2025
· Táto téma bola riešená aj na legislatívnej sekcii
Úloha SLASPO:
· Opýtať sa na tému legislatívnej sekcie a zistiť jednoznačné stanovisko, či sa zákon týka poisťovní alebo nie

11. Knižnica 
Úloha SLASPO: 
· poslať zoznam kníh na sekciu

